Henrijs Grobs

Henrijs Grobs (; , Turgavas kantons — , Cīrihe) bija Šveices šahists.

 Biogrāfija 
20. gadsimta vidū bijis viens no spēcīgākajiem Šveices šahistiem. Divas reizes (1939, 1951) uzvarējis Šveices šaha čempionātos.Ehrentafel Herren Piedalījies arī spēcīgos starptautiskos šaha turnīros: 1932. gadā Bernē un 1934. gadā Cīrihē, kur gan nav guvis augstas vietas.Berne (1932)Zurich (1934) Šveices izlases sastāvā 3 reizes (1927, 1935, 1952) piedalījies Pasaules šaha olimpiādēs, kā arī 1936. gada neoficiālajā šaha olimpiādē Minhenē. 1953. gadā palīdzējis Šveices komandai izcīnīt 3. vietu Klāras Benediktas kausa izcīņā.1st Clare Benedict Chess Cup: Mont Pélérin 1953 FIDE Grobam 1950. gadā kā vienam no pirmajiem piešķīra starptautiskā meistara (IM) nosaukumu. Bijis arī labs korespondencšahists. No 1946. gada līdz 1972. gadam kā laikraksta Neue Zürcher Zeitung redaktors nospēlējis ar saviem lasītājiem 3614 korespondencšaha partijas.

Devis nozīmīgu ieguldījumu šaha atklātņu teorijā. Viņa vārdā ir nosaukts Groba uzbrukums - savdabīga atklātne, kas sākās ar 1. g4. 1942. gadā Grobs šai atklātnei veltījis Cīrihē izdotu grāmatu Angriff g2-g4.

 Atsauces 

 Ārējās saites 
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Pasaules šaha olimpiādes)
  šahista profils vietnē olimpbase.org (neoficiālās Pasaules šaha olimpiādes)

Kategorija:1904. gadā dzimušie
Kategorija:1974. gadā mirušie
Kategorija:Turgavas kantonā dzimušie
Kategorija:Šveices šahisti